- Hindi News
- National
- मंडी शुल्क में छूट एक साल की और मिलेगी, चेंबर की मांग पर सरकार ने जारी किया आदेश
मंडी शुल्क में छूट एक साल की और मिलेगी, चेंबर की मांग पर सरकार ने जारी किया आदेश
गेहूं व दलहन का आयात करने पर किसानों और कारोबारियों से मंडी शुल्क वसूला जाता था, जिसे चेंबर की मांग पर स्थगित कर दिया गया था। इस साल फिर से इसे लागू करने की कोशिश की जा रही थी, लेकिन छत्तीसगढ़ चेंबर की मांग पर इसे मार्च 2018 तक के लिए स्थगित कर दिया गया है। किसानों और कारोबारियों से शुल्क के तौर पर सौ रुपए के सामान पर 50 पैसा शुल्क लिया जाता था।
छत्तीसगढ़ चेंबर के अध्यक्ष अमर पारवानी, चेयरमैन अमर धावना, पूरनलाल अग्रवाल, अरविंद जैन, विक्रम सिंहदेव और परमानंद जैन ने बताया कि चेंबर प्रतिनिधि मंडल ने कृषि मंत्री बृजमोहन अग्रवाल से मुलाकात कर मांग की थी कि शासन 13 वर्षों से अधिसूचना जारी कर गेहूं व दलहन के आयातित मंडी शुल्क 50 पैसा प्रति सैकड़ा ले रहा उसे खत्म किया जाए। कृषि उपज मंडी अधिनियम में आंशिक संशोधन कर मंडी क्षेत्र में राज्य के बाहर से लाई गई ऐसी अधिसूचित कृषि उपज (आयातित सामग्री) पर प्रत्येक 100 रुपए पर 50 पैसे की दर से मार्च 2018 तक मंडी शुल्क नियत की गई है। इसमें अन्य राज्यों से लाए गए दलहन, तिलहन एवं गेहूं पर 01-04-2017 से मार्च, 2018 तक मंडी शुल्क हटा लिया गया है।
tgl_Latn sot_Latn hin_Deva hin_Deva hin_Deva hin_Deva